OM PRAKSISVEILEDNING

Utveksling av forventninger

De involverte partene i forbindelse med kliniske praksisstudier fyller ulike roller og innehar ulike typer kompetanse som alle er nødvendige for at studenten skal utvikle sin egen praktiske yrkesteori. Det er avgjørende at kommunikasjonen mellom de ulike partene er god. Når flere personer skal legge puslespill sammen må alle vite hvilke brikker man selv er ansvarlig for, hvilke brikker de andre skal legge, og ikke minst vil puslespillet bli lettere å løse hvis man samarbeider. Det er derfor viktig at praksislærere og studenter møtes i god tid før praksis. 
Student, praksisveileder og høgskolelektor/-lærers ansvar

Studentens ansvar

· Tilegner seg kunnskaper innen relevante fagområder

· Gjør seg kjent med praksisstedets målsetting og fysiske miljø

· Klargjør sitt behov for veiledning

· Formidler sin faglige styrke og de områder som studenten trenger spesielt fokus på i praksisstudiet

· Studenten fremlegger tidligere praksisvurderinger til praksisveileder og høgskolelektor/- lærer

· Tilegner seg den faglige kunnskap som er aktuell på praksisstedet og nivå i utdanningen

· Tar initiativ til og mottar veiledning

· Gjør seg kjent med praksisstedets læresituasjoner

· Planlegger læresituasjoner i samarbeid med praksisveileder og 

· høgskolelektor/høgskolelærer

· Planlegger sine vakter i samsvar med praksisveileders turnus

· Viser punktlighet, overholder avtaler og forpliktelser gjort i forhold til praksissted, praksisveileder og høgskolelektor/høgskolelærer

· Deltar aktivt i veilednings- og vurderingssamtaler

· Leverer skriftlige arbeidskrav innen gitt tidsfrist fastsatt av høgskolelektor /-lærer.

· Skriver dagsplaner

· Gjennomfører selvvurdering

Praksisveilederens ansvar

· Gjør seg kjent med sykepleierutdanningens Fagplan

· Gjør seg kjent med læringsmålene for praksisstudiet og studentens tidligere evalueringer i praksis

· Legger forholdene til rette for at studenten blir godt mottatt i personalgruppen

· Veileder studenten slik at hun/han finner aktuelle læresituasjoner

· Veileder studenter før under og etter aktuelle læresituasjoner

· Veileder studenten i utviklingen av ferdigheter og holdninger

· Fungerer som rollemodell for studenten

· Holder seg orientert om studentens faglige nivå og gir fortløpende veiledning ut fra dette.

· Holder læreren orientert om studentens faglige utvikling og tar kontakt med denne hvis det oppstår problemer

· Deltar aktivt i vurderingssamtaler

Høgskolelektorens/høgskolelærerens ansvar

· Er bindeledd mellom høgskolen og praksisstedet og gir aktuell informasjon til studenten før praksisstudiene starter

· Gjør seg kjent med praksisstedets mål

· Gjør seg kjent med læresituasjoner på praksisstedet

· Holder seg fortløpende orientert om studentens faglige utvikling i samarbeid med

· praksisveilederen

· Gir veiledning til student og praksisveileder ut fra studentens læringsbehov

· Har hovedansvaret for å vurdere studentens faglige utvikling og tar den endelige

· beslutningen om praksisstudiene er bestått eller ikke bestått

· Deltar aktivt i oppfølging og veiledning av studenten og gjør seg kjent med tidligere evalueringer i praksis.

· Deltar aktivt og er ansvarlig for gjennomføringen av veilednings og vurderingssamtaler

· Vurderer skriftlige arbeidskrav og gir skriftlig tilbakemelding etter gitte kriterier.

· Arbeidskravet vurderes til Godkjent / Ikke godkjent
